Pétur Guðmundsson með námskeið fyrir miðherja / framherja 17 ágú. 2000 Fyrsta námskeiðið fyrir hávaxna leikmenn á þessu hausti verður haldið 1. - 3. september nk . Pétur Guðmundsson mun hafa umsjón með námskeiðinu , en meiningin er að Pétur verði með fleiri slík námskeið á næstunni . Námskeiðið er ætlað fyrir " póstmenn " ( framherja og miðherja , aðallega 4 og 5 ) , bæði stráka og stelpur . Þau munu ekki æfa á móti hvert öðru , en gera sömu æfingarnar . Tilgangur þessa námskeiðs er fyrst og fremst að fara yfir undirstöðuatriði í " pósthreyfingum " , vörn og sókn , sem og ýmis tækniatriði sem stundum verða útundan hjá stærri krökkum . Einnig að gefa krökkunum tækifæri til þess að stunda þessar æfingar með og á móti öðrum krökkum í svipuðum stærðarflokki og getu , sem þau kannski fá ekki tækifæri til dags daglega . Einnig verður farið yfir ýmis atriði varðandi undirbúning , s.s. næringu , styrktarþjálfun og möguleika á framhaldsnámi í USA fyrir körfuknattleiksmenn . Þetta námskeið verður haldið dagana 1. 2. og 3. sept. í íþróttahúsi Kennaraháskólans við Háteigsveg í Reykjavík . Skráning á námskeiðið er hjá Pétri Guðmundssyni í síma 588 0218 eða á peturkarl@simnet.is Æfingatímar verða sem hér segir : Fös. 1. sept. 18:00 - 19:45 Lau. 2. sept. 9:00 - 11:00 og 14:00 - 16:00 Sun. 3. sept. 9:00 - 11:00 og 14:00 - 16:00 Aldur : 14 - ? ( aldrei of seint að læra ) Þátttökugjald verður 5.000 kr. á mann . Körfuknattleikssamband Íslands ( KKÍ ) var stofnað 29. janúar 1961 . KKÍ er æðsti aðili um öll körfuknattleiksmál innan vébanda Íþrótta - og Ólympíusambands Íslands ( ÍSÍ ) .